Somero salbache africano - Biquipedia, a enziclopedia libre

# Somero salbache africano

### De Biquipedia

| Muitas d'as soluzions graficas usatas en ista pachina son diferents á las aconsellatas per as Normas de Uesca de 1987, més comunas á Biquipedia.

Somero salvage africano
Equus africanus
Estato de conserbazión

En periglo crêtico.

Clasificazión zentifica

Dominio: | Eukaryota
Reino: | Animalia
Filo: | Chordata
Clase: | Mammalia
Orden: | Perissodactyla
Familia: | Equidae
Chenero: | Equus
Espezie: | E. africanus

Nomenclatura binomial
Equus africanus

Esta fuella ye escrita en fobán.

O somero salvage africano (Equus africanus) ye un mamifero salvage d'o continente africano, pareixíu á o pullino domestico, que anque hoy s'ancuentra prou recluyíu en os paises d'o nordueste d'Africa (Etiopia, Somália e Eritrea) antes va tener un aria de destribucion que encluyiva Sudan, Egito e Líbia.

As suyas medidas pllegan ta os 2m de longitut, con d'entre 230 e 275Kg de peso. O pelo lo tiene curto e a color la tiene grisa clareta, con una franja escura que s'estira d'a nuca ent'a coda (como os pullinos) e con rayetas negras en as patas, por baixo d'o gênullo. A subespécie nubia (Equus africanus africanus) tiene, á más d'a franja longitudinal d'a espallda, otra que le baixa por l'ombro, que anque son compartidas con bellos pullinos, mancan del tot en l' otra subespécie (E. a. somalicus).

Os someros africanos viven por regular en ambientes deserticos ó semideserticos, á onde nomás que os suyos estomagos pueden sacar-ne cosa d'a pastura. Os sistemas digestivos d'istes animals son duros e capaç que ne sacan l'augua de poca cosa que mênjen. Se conoce que pueden tammien tirar á sabelos días sin de gota d'augua, anque bien luego ben de baixar á mirar-ne, lo menos cada 3 días. Á diferéncia d'a mayoría d'equidos, os someros africanos no precisan mica companyía, e se mueven abitualment soleteros (con excpecion d'as femallas con pullinetes), e nomás que cuando se troban solos fan servir a voz suya, que ye prou grave e asinas se claman os unos con os otros en a distáncia, distáncia que puede enfilar-se enta 3Km.

Tammien s'ha pensáu que os someros africanos pudiesen estar os antepasaus d'os pullinos domesticos. Se conoce que os sumerios ya en van fer uso de largo fa sieglos, que los metevan á empentar vagons e carros. Otros autors piénsan que ixes van haver de ser onagros ó pullinos ya más môdernos.

O estáu de conservacion atual d'a espécie ye dramaticamente periglloso t'a suya supervivéncia. As capturas masivas que antes se-ne fevan ta domesticar-los e tammien l'entrecruce con os pullinos domesticos ha empentau a espécie ta que atualmente no en queden si que unos poquez centenars. Á más, en Somália e Etiopia, onde los caçan ta usar-los en a merecina tradicional, o incremento d'armas en circulacion con as recientes guerras cevils no ha fecho si que estimular-ne o descenso poblacional. A competicion, finalmente, con o bestiar domestico ta sacar-ne pastura d'o suyo duro hábitat en ha fecho declinar aúno más a demografía que teneva.

## [Editar] Enrastres externos

| Se beigan as imachens de Commons sobre o somero africano.

- (en) O somero africano en a lista roya d'as espécies menaçadas
- (en) Equidos salvages

Retrieved from "http://an.wikipedia.org../../../s/o/m/Somero_salbache_africano.html"

Categorías: Articlos con grafía menos combenzional | Articlos en fobán | Equus

##### Views

- Articlo
- Descusión
- Current revision

##### Rechirar

##### Atras luengas

- Deutsch
- English
- Español
- עברית
- Português
- Svenska
- 中文